open-index/open-wikipedia-markdown huggingface dataset:
James Kottak

**James Kottak** (1962–2024) var en amerikansk trommeslager.

Han var medlem i det tyske rockebandet Scorpions fra 1996 til 2016, da han ble erstattet av Mikkey Dee og selv etter hvert fant tilbake til Kingdom Come. Han spilte med blant annet Montrose, Warrant og Kingdom Come. Han spilte også for Dio under sju konserter i California i februar 1997, da bandets faste trommeslager Vinny Appice var syk.

## Diskografi
**Med Buster Brown**
* 1985 *Sign of Victory*
**Med Montrose**
* 1987 *Mean* 
**Med Kingdom Come**
* 1988 *Kingdom Come*  
* 1989 *In Your Face* 
**Med Michael Lee Firkins**
* 1990 *Michael Lee Firkins* 
**Med Wild Horses**
* 1991 *Bareback* 
* 2003 *Dead Ahead* 
**Med McAuley Schenker Group**
* 1992 *M.S.G.* 
**Med Warrant**
* 1995 *Ultraphobic* 
**Med Ashba**
* 1996 *Addiction To The Friction* 
**Med Black Sheep**
* 1999 *Sacrifice*
**Med Willie Basse fra Black Sheep**
* 2010 *Break Away*
**Med Scorpions**
* 1999 *[[Eye II Eye]]*  
* 2000 *[[Moment of Glory]]*  
* 2001 *[[Acoustica (album)|Acoustica]]*  
* 2004 *[[Unbreakable (album)|Unbreakable]]* 
* 2007 **'  
* 2009 ''[[Sting in the Tail]]''  
* 2011 ''Live 2011: Get Your Sting & Blackout''
* 2011 ''Comeblack''
* 2013 ''MTV Unplugged – Live in Athens''
* 2015 ''Return to Forever''
**Med Kottak*'
* 1998 *Greatist Hits*
* 2006 *Therupy*
* 2010 *Rock & Roll Forever*
* 2011 *Attack''

## Referanser


## Eksterne lenker
* 
* 
*
Herman Rarebell

**Herman Rarebell** (født 18. november 1949 i Saarbrücken) er best kjent som tidligere trommeslager i bandet Scorpions fra 1977 til 1995.
## Referanser


## Eksterne lenker
* 
* 
*
Ulrich Roth

**Ulrich Roth** (født 18. desember 1954 i Düsseldorf), også kjent som **Uli Jon Roth**, er en gitarist og en tidlig bidragsyter til den nyklassiske metalsjangeren. Han var også gitarist i Scorpions fra 1973 til 1978. Han har senere utgitt album med backingbandet Electric Sun og som soloartist, noen ganger sammen med Sky Orchestra.

Roth driver med gitarundervisning gjennom sitt eget Sky Academy. Undervisningen legger mer vekt på spirituelle sider ved det kreative arbeidet enn ren teknikk. Han har også i samarbeid med Dean Guitars fått utviklet en egen variant av gitarer, Sky Guitars, som gjennom flere bånd på gitarhalsen dekker seks oktaver.

Roth var inspirert av Jimi Hendrix, og har kalt kalt ham «den viktigste og mest revolusjonerende artist i det tjuende århundre». Roth levde i sytten år sammen med Monika Dannemann som var sammen med Hendrix da han døde.

Ulrich Roth er bror til gitaristen Zeno Roth (1956-2018).

## Albumdiskografi
### Med Scorpions
* *[[Fly to the Rainbow]]* (1974)
* *[[In Trance]]* (1975)
* *[[Virgin Killer]]* (1976)
* *[[Taken by Force]]* (1977)
* *[[Tokyo Tapes (album)|Tokyo Tapes]]* (1978)
### Med Electric Sun
* *Earthquake* (1979)
* *Fire Wind* (1981)
* *Beyond the Astral Skies* (1985)
### Soloalbum
* *Aquila Suite - 12 Arpeggio Concert Etudes for Solo Piano* (1991)
* *Sky of Avalon - Prologue to the Symphonic Legends* (1996) med Sky Orchestra
* *Transcendental Sky Guitar Vol. I & II* (2000)
* *Metamorphosis of Vivaldi's Four Seasons* (2003) med Sky Orchestra
* *Under A Dark Sky (Sky of Avalon)* (2008)
* *Scorpions Revisited* (2015)

## Referanser


## Eksterne lenker
* 
* 
* 
*
Francis Buchholz

**Francis Buchholz** (1954–2026) var en tysk musiker. Han var bassist i hard rock-bandet Scorpions 1974–1992.

## Karriere
Buchholz ble født 19. februar 1954 i Hannover i Tyskland og var medlem av Scorpions fra og med utgivelsen *[[Fly to the Rainbow]]* (1974) til og med *[[Crazy World]]* (1992). Han spilte opprinnelig i Dawn Road sammen med Ulrich Roth da Michael Schenker forlot Scorpions. Scorpions-gitaristen Rudolf Schenker ble med i Dawn Road, etter hvert også Scorpions-vokalisten Klaus Meine. De valgte å bruke Scorpions-navnet som var mer kjent og dessuten hadde utgivelsen *[[Lonesome Crow]]* (1972) på merittlista.

Uli Jon Roth (Ulrich Roth) tok Buchholz med i sitt Sky Band på turne i Europa og USA i 2006. I 2008 var Buchholz med på *Dream And Deliver* med Dreamtide, som var ledet av Helge Engelke, gitarist også i Fair Warning. Fra 2012 deltok han på Michael Schenkers album *Temple of Rock* og medfølgende turne.

## Referanser


## Eksterne lenker
* 
* 
*
Ventus, Studentmediehuset i Bodø

**Ventus, Studentmediehuset i Bodø** var en paraplyorganisasjon for magasin, nettside, radio og student-TV i Bodø. 

## Bakgrunn
Mediehuset ble startet 1. mars 2007 av studentene ved daværende Høgskolen i Bodø som Norges første fellesredaksjon for alle typer studentmedia. Studentavisen Bodøstudenten og Studentkanalen slo sine redaksjoner sammen og dannet et mediehus med en ansvarlig redaktør. Mediehuset driver nyhetssiden ventusmedia.no og gir ut et magasin på papir 4-5 ganger i løpet av studieåret. Magasinene legges også ut på nettsiden, og i PDF-versjon hos Issuu. Programmer og innslag fra Ventus studentradio og Ventus student-TV, samt nettnyheter legges kontinuerlig ut på nettsiden. Ventus Studentradio fikk i juni 2008 tildelt nisjekonsesjon fra 2009 til 2015. I dag publiseres radioprogrammene på SoundCloud.

Studentmediehuset er utelukkende basert på frivillig arbeid og består bare av studenter fra Nord universitet.

## Formål
I vedtektene for mediehuset sto det at «Ventus skal være et fritt og uavhengig studentmediehus som ivaretar  studentene i Bodø sine interesser. Ventus skal gi et tilbud til de  studenter som ønsker å drive med journalistikk på nett, tv, radio og  magasin i papirformat. Ventus skal informere, underholde og skape  engasjement og debatt blant studentene. Ventus skal gjennom sitt  innhold gjenspeile og skildre aktiviteter som foregår i studentmiljøet  i Bodø. Dette gjelder også utenomfaglige saker som kulturarrangementer  og studentpolitiske hendelser, og annet som kan være av interesse for  studenter. Ventus skal drive med nettpublisering, radiojournalistikk,  tv-journalistikk og journalistikk i et månedlig magasin i papirformat.»

## Referanser


## Eksterne lenker
* 
* Ventus profil på ISSUU
Eric Van Lustbader

**Eric Van Lustbader** (født 1946 i Greenwich Village, New York i USA) er en amerikansk forfatter. Han har tidligere også brukt forfatternavnene **Eric Lustbader** og **Eric V. Lustbader** for å unngå misforståelser ved oppføring på etternavn. («Van» er mellomnavn, «Lustbader» etternavn).

Lustbader har studert sosiologi ved Columbia University, og er reiki-mester av andre grad. Han har arbeidet som lærer, og har vært ansatt i Elektra Records, CBS Records og andre firmaer i musikkindustrien.

Han fikk sitt gjennombrudd med thrilleren *Ninja*, den første i en serie om den amerikanskjapanske ninja-mesteren Nicholas Linnear, i 1980. Boken ble en bestselger, og lå blant annet 22 uker på The New York Times bestselgerliste. Før dette hadde han utgitt flere bøker i fantasy-sjangeren. Bøkene er oversatt til mer enn 20 språk.

Etter suksessen med *Ninja* har Lustbader skrevet flere thrillere og fantasyromaner. De fleste med handlingen knyttet til Japan og kampkunst. Siden 2004 har han på oppdrag av Robert Ludlums dødsbo forfattet oppfølgere til dennes romaner om Jason Bourne.

## Bibliografi
### Sunset Warrior-serien
#*The Sunset Warrior* (1977)
#*Shallows of Night* (1978)
#*Dai-San* (1978)
#*Beneath an Opal Moon* (1980)
#*Dragons on the Sea of Night* (1997)

### Nicholas Linnear-serien
# *The Ninja* (1980) 
# *The Miko* (1984)
# *White Ninja* (1990)
# *The Kaisho* (1993)
# *Floating City* (1994)
# *Second Skin* (1995)

### China Maroc-serien
#*Jian* (1986)
#*Shan* (1988)

### Pearl-serien
#*The Ring of Five Dragons* (2001)
#*The Veil of a Thousand Tears* (2002)
#*The Cage of Nine Banestones* (2004) (også utgitt som *Mistress of the Pearl*)

### Jason Bourne-serien
# *[[Arven (bok)|The Bourne Legacy]]* (2004) 
# *The Bourne Betrayal* (2007)

### Andre utgivelser
* *Sirens* (1981)
* *Black Heart* (1983)
* *Zero* (1987)
* *French Kiss* (1989)
* *Angel Eyes* (1991)
* *Batman: The Last Angel* &ndash; tegneseriealbum, DC Comics (1992) 
* *Black Blade* (1993)
* *Dark Homecoming* (1997) 
* *Pale Saint* (1999)
* *Art Kills* (2002)
* *The Testament* (2006)

### Oversettelser til norsk

## Referanser


## Eksterne lenker
* 
* Internet Book List: Eric van Lustbader 
* Books 'n' Bytes: Eric Vaan Lustbader
* Bookreporter.com: Eric Van Lustbader
* FantasticFiction: Eric Van Lustbader
* Interview med Lustbader på The Gregory Mantell Show
Statens petroleumsforsikringsfond

**Statens petroleumsforsikringsfond** tjener som en reserve for utbetaling til dekning av skader og ansvar som rammer staten i egenskap av direkte økonomisk deltaker i petroleumsvirksomheten.  Dette er som følge av at Staten har som generelt prinsipp å være selvassurandør.

Olje- og energidepartementet har ansvar for administrasjon av fondet. Norges Bank Kapitalforvaltning har ansvar for plassering av fondet i tråd med lov, forskrift og de til enhver tid gjeldende retningslinjer. I

Per 31.12.2005 hadde fondet en markedsverdi på 14,2 milliarder kroner. Fondet investerer ikke i aksjer.
Panzerfaust (album)

***Panzerfaust*** er det femte musikkalbumet til det norske black metal-bandet Darkthrone.

## Sporliste
# «En vind av sorg» – 6:21
# «Triumphant Gleam» – 4:25
# «The Hordes of Nebulah» – 5:33
# «Hans siste vinter» – 4:50
# «Beholding the Throne of Might» – 6:07
# «Quintessence» – 7:38
# «Snø og granskog (Utferd)» – 4:09

## Medlemmer
# Fenriz – Trommer (vokaler og synth på «Snø og granskog»)
# Nocturno Culto – Gitar, bassgitar og vokal 
# Varg Vikernes – Teksten til låta «Quintessence»

## Kilder
* 

## Eksterne lenker
*
Total Death

***Total Death*** er det norske black metal bandet Darkthrones sjette album.

Alle sangtekstene er skrevet av medlemmer av andre band og Nocturno Culto, på alle de tidligere albumene var det Fenriz som skrev dem.

## Sporliste
# «Earth's Last Picture» – 5:12 
# «Blackwinged» – 4:31
# «Gather for Attack on the Pearly Gates» – 4:53
# «Black Victory of Death» – 4:00 
# «Majestic Desolate Eye» – 3:07
# «Blasphemer» – 4:01 
# «Ravnajuv» – 4:20
# «The Serpents Harvest» – 5:43

## Medlemmer
#Fenriz – Trommer
#Nocturno Culto – Gitar, bassgitar og vokal

## Eksterne lenker
*
Goatlord

***Goatlord*** er det syvende musikkalbumet til det norske black metalbandet Darkthrone.

Albumet egentlig skulle vært album nummer to, innen det ble spilt inn forandret de musikkstil, og bestemte seg for å lage nå klassiske *[[A Blaze in the Northern Sky]]* i stedet. *Goatlord* eksisterte kun som øvingsopptak (spilt inn i 1990-1991), som Fenriz i 1994 for moro skyld la vokal på (med hjelp av Satyr; åpningsskrikene på «Rex» og «Sadomasochistic Rites»). Den ble så utgitt i 1996 på Satyrs plateselskap Moonfog Records. 

Plata fortsetter i den progressive death metal-stilen som på *[[Soulside Journey]]*, men det høres at man er blitt mer inspirert av black metal, samt lydkvaliteten og vokalstilen også bidrar til å sette et black metal-preg over låter som egentlig er death metal. *Goatlord*, har til tross for sin særs spinkle produksjon, i dag status som klassiker på linje med *A Blaze...*, *[[Under a Funeral Moon]]*, *[[Transilvanian Hunger]]* og *[[Panzerfaust (album)|Panzerfaust]]*.

## Sporliste
# «Rex» – 3:48
# «Pure Demoniac Blessing» – 2:35
# «(The) Grimness of Which Shepards Mourn» – 4:23
# «Sadomasochistic Rites» – 4:04
# «As Desertshadows» – 4:42
# «In His Lovely Kingdom» – 3:24
# «Black Daimon» – 3:50
# «Toward(s) the Thornfields» – 3:37
# «(Birth of Evil) Virgin Sin» – 3:25
# «Green Cave Float» – 4:02

## Kilder
* 

## Eksterne lenker
*
Jürgen Rosenthal

**Jürgen Rosenthal** (født 28. juli 1948) er en tysk rocketrommeslager. Han var medlem av Uli Jon Roths gruppe Dawn Road, men ble medlem av Scorpions, sammen med Roth og Francis Buchholz, da Dawn Road ble tilføyd til en besetning med Klaus Meine og Rudolf Schenker. Han ble med på ett album, *[[Fly to the Rainbow]]* før han skilte lag med gruppa. Han ble senere med i gruppen Eloy i en periode som både trommeslager/perkusjonist og tekstforfatter. Rosenthal og keyboardisten fra Eloy, Detlev Schmidtchen, forlot bandet samtidig og ga i fellesskap ut en plate som Ego On The Rocks.

## Albumdiskografi
### Scorpions
**[[Fly to the Rainbow]]* (1974)
### Eloy
**Dawn* (1976)
**Ocean* (1977)
**Live* (1978)
**Silent Cries and Mighty Echoes* (1979)
### Ego On The Rocks
**Acid in Wounderland* (1981)

## Referanser


## Eksterne lenker
*
Mario Boano

**Felice Mario Boano** (født 1903, død 8. mai 1989 i Torino) var en italiensk karosseribygger.

Han jobbet for Pininfarina fra 1930. I 1944 kjøpte han *Carrozzeria [[Ghia]]* sammen med Giorgio Alberti av stifteren Giacinto Ghia like før hans død. De drev det frem til 1954.

Boano var sentral i utviklingen av flere kjente bilmodeller, blant annet Alfa Romeo 2500CC, Lancia Aurelia, Volkswagen Karmann Ghia, Chrysler K-200, Alfa Romeo 1900 SS og flere spesialmodeller av Ferrari 166.

I 1954 stiftet han selskapet **Carrozzeria Boano** sammen med sønnen Gian Paolo Boano (1930–), og overtok noe av produksjonen av Ferrari 250 GT fra Pininfarina. I 1957 ble selskapet nedlagt, og Boano fikk arbeid hos Fiat, hvor han var sentral i utviklingen av modellene Fiat 600 og Simca 1000.

I 1959 ble Boano etterfulgt av sønnen som sjef for *Centro Stile* (Fiat sitt stylingkontor). Boano pensjonerte seg fra Fiat i 1966. Hans sønn sluttet i 1988, året før faren døde. 

Fiat Giannini 1100 Berlinetta (Boano) (26508862765).jpg | Fiat 1100, tunet av Giannini Automobili, 1956
Siata 1953 Coupe.JPG | Siata 400F, 1953
Abarth 207 Boano dx.jpg | Abarth 207A Spider, 1955
1955 Abarth 209A Coupe Boano photo3.JPG | Abarth 209A, 1955
1955 (1956) Ferrari 250 GT Boano, low-roof all-alloy Berlinetta rear side view.jpg|Ferrari 250 GT Boano


## Referanser
Jacqueline Smith

**Jacqueline Smith** (født 1971) er en norsk organisasjonsleder. Hun ble i 2006 valgt som leder for Norsk Sjømannsforbund, som forbundets første kvinnelige leder og den yngste lederen de har hatt. Hennes mor er amerikansk-vietnamesisk, mens hennes far er norsk. De flyttet til Stavanger da Jacqueline var åtte år, og siden til Asker.

Etter åtte år til sjøs som croupier på Color Lines passasjerskip, de fleste som tillitsvalgt for casinopersonalet om bord, ble Jacqueline Smith i 1998 valgt som varamedlem til Norsk Sjømannsforbunds landsstyre. Kort tid etter ble hun tilbudt stilling som assistent for kontorlederen ved forbundets spesialkontor for cruisebransjen i Miami. Ved neste landsmøte, i 2002, ble Jacqueline Smith valgt til forbundssekretær, én av fem i den valgte ledelsen ved forbundets hovedkontor, før hun i 2006 ble valgt til forbundsleder.

Etter at hun ble tilbudt stillingen som maritim koordinator i ledergruppen for Den Internasjonale Transportarbeiderføderasjonen i London, valgte hun å ikke ta gjenvalg på landsmøtet 2014.

## Referanser


## Eksterne lenker
* Norsk Sjømannsforbund
* Dagbladet. Smith o'hoi
Ravishing Grimness

***Ravishing Grimness*** er det norske black metal-bandet Darkthrones åttende album.

## Sporliste
# «Lifeless» – 5:42
# «The Beast» – 5:30
# «The Claws of Time» – 7:03
# «Across the Vacuum» – 7:14
# «Ravishing Grimness» – 7:26
# «To the Death (Under the King)» – 4:45

## Medlemmer
#Fenriz – Trommer
#Nocturno Culto – Gitar, bassgitar og vokal

## Eksterne lenker
*
Plaguewielder

***Plaguewielder*** er det norske black metal bandet Darkthrones niende album.

## Sporliste
# «Weakling Avenger» – 7:55
# «Raining Murder» – 5:14
# «Sin Origin» – 6:45
# «Command» – 8:02
# «I, Voidhanger» – 5:38
# «Wreak» – 9:16

## Medlemmer
#Fenriz – Trommer
#Nocturno Culto – Gitar, bassgitar og vokal
#Sverre (Audiopain) – Andre vokal (på «Command»)

## Kilder
* 

## Eksterne lenker
*
Hate Them

***Hate Them*** er det norske black metal bandet Darkthrones tiende album.

## Sporliste
# «Rust» – 6:45
# «Det svartner nå» – 5:37
# «Fucked Up and Ready to Die» – 3:44
# «Ytterst i livet» – 5:25
# «Divided We Stand» – 5:18
# «Striving for a Piece of Lucifer» – 5:31
# «In Honour of Thy Name» – 6:27

## Medlemmer
#Fenriz – Trommer
#Nocturno Culto – Gitar, bassgitar og vokal

## Kilder
* 

## Eksterne lenker
*
Sardonic Wrath

***Sardonic Wrath*** er det norske black metal bandet Darkthrone sitt 11. album.

## Sporliste
# «Order of the Ominous» – 2:32
# «Information Wants to Be Syndicated» – 3:44
# «Sjakk matt Jesu Krist» – 4:04
# «Straightening Sharks in Heaven» – 3:27
# «Alle gegen Alle» – 3:21
# «Man tenker sitt» – 3:05
# «Sacrificing to the God of Doubt» – 4:34
# «Hate Is the Law» – 3:22
# «Rawness Obsolete» – 6:14

## Medlemmer
#Fenriz – Trommer (har vokal på «Hate is the Law» sammen med Apollyon)
#Nocturno Culto – Gitar, bassgitar og vokal

## Eksterne lenker
*
Rasismeparagrafen

**Rasismeparagrafen** er i Norge et tilnavn på §&nbsp;185 i straffeloven av 2005 som forbyr diskriminerende eller hatefull ytringer rettet mot noens hudfarge, etnisitet, religion, livssyn, seksuelle legning eller funksjonshemning. Bestemmelsen er en innskrenking av ytringsfriheten som har som mål å beskytte minoriteter. Paragrafen ble innført i 1970 (da med som §&nbsp;135a i den norske straffeloven av 1902 som gjaldt til 2015). Paragrafen fikk tilnavnet rasismeparagrafen selv om ordet «rasisme» ikke forekom i lovteksten.

§&nbsp;135&nbsp;a av 1970 er en endring av §&nbsp;135, annet ledd, av 1961. Dette tillegget i §&nbsp;135 i den alminnelige straffelov av 1902 kom til etter oppblomstring av antisemittisme på slutten av 1950-årene i Norge.
__TOC__

Strafferammen for brudd på rasismeparagrafen bot eller fengsel inntil tre år for forsettlig eller grovt uaktsomt offentlig setter frem en diskriminerende eller hatefull ytring. Strafferamme for ytringer som ikke er offentlige, men som er ytret «i andres nærvær» er bot eller fengsel inntil ett år.

I 1981 fikk Straffelovens §&nbsp;135&nbsp;a en tilføyelse om forbud mot offentlig ringeakt eller diskriminerende «annen meddelelse» på grunn av homofil legning, leveform eller orientering. I lov av 10. januar 2003 nr. 2 ble det tilføyet at dette også gjaldt bruk av hatsymboler:

Rasismeparagrafen har vært omdiskutert siden den innebar en begrensning i ytringsfriheten. Få personer er dømt for brudd. Paragrafen kom første gang i bruk i 1976, da det ble tatt ut tiltale mot lektor Olav Hoaas for hans uttalelser om jøder. I 1997 ble Jack Erik Kjuus dømt for et partiprogram som gikk inn for tvangsreturnering eller tvangssterilisering av alle fremmede, mens Tore Tvedt ble dømt i 2007 for uttalelser om å «renske ut jødene».

## Paragraf §&nbsp;135&nbsp;a

Tilføyd ved lov 5 juni 1970 nr. 34, endret ved lover 8 mai 1981 nr. 14, 10 jan. 2003 nr. 2, 3 juni 2005 nr. 33 (ikr. 1 jan. 2006 iflg. res. 17 juni 2005 nr. 608).

## Straffeloven 2005
I Lov om straff som trådte i kraft i 2015, heter det

## Referanser


## Eksterne lenker
* lovdata.no straffeloven §&nbsp;185
Handeloftet

**Handeloftet** (**Handeløftet**) er antakelig eldste setohus i Valdres og er ikke et loft uten i navnet. Loft er en tradisjonell norsk bygningstype i to etasjer til boligformål og oppbevaring. Det har vært diskutert om det er et langloft eller en overgangsform til en stue. Huset kommer fra garden *Hande* i Vestre Slidre og er fra perioden 1530 til 1640. Senere dateringer plasserer det til 1640 til 1650 som langloft, tidligere dateringer plasserer det som overgangsform. Det er nå på Valdres Folkemuseum.

Huset ble innkjøpt fra Hande 27. desember 1905 for den gang 1000 kroner og flyttet i 1906 til Valdres Bygdesamling som den gang holdt til ved forsamlingshuset Folkvang. I 1923 ble det deretter flyttet til Valdres Folkemuseum og ble der første huset ved museet.

Det er to matbuer i første etasje. Disse rommene brukes nå til oppbevaring av trematerialer og annet for museet. Oppe er det to rom, ett for bruk som lager for klær, mjøl og køtt, det andre som gjesterom. Dette rommet etter tradisjonen ha blitt brukt som tingrom mens *Øvre Hande* var lensmannsgard fra 1717 til 1724. I kjelleren under huset skal det ha vært fangehøl.

Dimensjonene på loftet er imponerende, og i svalgangen oppe i gavlveggen er det to golvplanker som dekker hele bredden. I vinduene er det innlagt blyglass.

## Referanser
Jacynthe

**Jacynthe Millette-Bilodeau**, (født 13. september 1979 i Quebec) er en canadisk musikkartist og komponist. Hun har spilt inn album på engelsk, fransk og italiensk.

Hun har hatt flere Topp 40-hits på både de engelskspråklige og franskspråklige listene i Canada. Hun har også vært med i den canadiske versjonen av The Simple Life. Musikk sjangeren på hennes første album, I got what it takes, er eurodance, techno og rock. De mest populære singler fra dette albumet er «One More Time», «Try My love» og «This Is the Night». «One More Time» ble også en hit i Frankrike. Den ble spilt inn på fransk med titelen «Encore Une Fois». I hennes nyeste album *Seize the Day*, er i musikksjangeren rock. Jacynthes musikk er ikke så veldig kjent utenfor Canada.

## Diskografi
* *I Got What It Takes* (1999)
* *Entends-tu mon cœur* (1999)
* *12-25* (2000)
* *Seize the Day* (2003)
* *Dévoile qui tu es* (2011)

## Referanser


## Eksterne lenker
* 
* 
* Uoffisiell side om Jacynte
Fishes of the World

***Fishes of the World*** er en bok av Joseph S. Nelson. Den blir regnet som et av standard referansverkene innenfor fiskesystematikken. Boken er nå utgitt i sin fjerde utgave og er en omfattende oversikt over de mer enn 25 000 fiskearter som er kjent for vitenskapen.

Den første utgaven kom i 1976, den andre i 1984, den tredje i 1994, den fjerde i mars 2006 og den femte i april 2016.
Bjarne Lyngstad

**Bjarne Lyngstad** (født 9. januar 1901 på Inderøy, død 4. september 1971) var en norsk gårdbruker, folkehøgskolelærer og Venstre-politiker. Han var stortingsrepresentant for Nord-Trøndelag fra 1961 til 1969, landbruksminister i 5 år, og ordfører i Inderøy 6 år: høsten 1945, 1948–51 og 1958–59.

Han var kommunalminister i John Lyngs regjering i 1963; i Per Bortens regjering var han landbruksminister fra 1965 til 21. august 1970.

Bjarne Lyngstad var varaordfører i Inderøy 1946–1947, 1955–1957 og 1960–1961. Februar-april og mai-september 1946 var han konstituert som ordfører mens Paul Hjulstad var sykemeldt.

## Referanser


## Eksterne lenker
*
Erik Foss

**Erik Foss** (født 29. april 1954) er en tidligere fotballspiller, best kjent som spiller for Vålerenga Fotball.

Foss spilte for Vålerenga fra 1975 til 1982. I denne perioden spilte han 149 kamper i landets høyeste serie og skåret 25 mål. En av høydepunktene fra Foss' karriere er kampen mot Lyn 29. juli 1981, da han skåret to mål, i en kamp VIF vant 4-2. Dette var for øvrig den siste seieren til Vålerenga over Lyn i seriespill fram til 20. september 2009, da Vålerenga vant 4-1.  De aller fleste av disse årene spilte for øvrig Lyn i lavere divisjoner.

Foss var fra juni 2004 og ut året trener for Kolbotn Fotball Kvinner i toppserien.

Han har også arbeidet som ekspertkommentator for TV 2.

 Kun seriekamper.

## Eksterne lenker
*
Helge Rognlien

**Helge Rognlien** (født 14. januar 1920 i Oslo, død 15. juli  2001) var en norsk politiker som representerte Venstre.

Den 29. august 1970 ble han utnevnt til kommunalminister i Per Bortens regjering, en post han hadde frem til regjeringen Borten ble felt i 1971.

Da Venstre ble splittet i 1972 som følge av EEC-striden, ble han leder i Venstre etter Helge Seip, som på sin side gikk ut av partiet og stiftet Det Nye Folkepartiet. Rognlien var Venstre-leder frem til 1974, da han ble avløst av Eva Kolstad. Hun ble dermed den første kvinnelige partilederen i Norge.

Han var medlem av Den Norske Nobelkomite 1967–1973. I likhet med Senterpartiets Einar Hovdhaugen trakk han seg fra komitéen da fredsprisen ble tildelt den amerikanske utenriksministeren Henry Kissinger.

Rognlien var medlem av Bærum kommunestyre i periodene 1955–1960 og 1967–1979. Han var også medlem av Akershus fylkesting fra 1963 til 1975.

## Referanser


## Eksterne lenker
*
Lauvavatnet

**Lauvavatnet** er en innsjø i Gaular og er en del av Gaularvassdraget. Innsjøen/vannet ligger i dalføret Råheimsdalen som er en del av Viksdalen. Elven Gaula kommer fra Haukedalsvatnet, passerer Vallestadfossen før den renner roligere frem Råheimsdalen og inn i vannet. Utløpet leder videre mot Viksdalsvatnet.

En teori om navnet er at det kommer av fasongen på vannet, det ser ut som et løv (lauv) ovenfra.

Lauvavatnet er et godt fiskevann for ørret, og er et av vannene som er med i konkurransen Sunnfjord aurefiskefest.

## Referanser
Over verdens tak

***Over verdens tak*** er en reiseskildring fra 1950 skrevet av Wilfred Skrede. Boken er en revidert versjon av en utgave fra 1949: *«Veien over verdens tak»*

Boken skildrer en reise fra Telemark til Little Norway i Toronto, via Sverige, Finland, Russland, Alma-Ata, Turkmenistan, Hunza, Kashmir, og med båt fra Bombay til New York.

Boken finnes også i engelsk engelsk utgave, *«Across the Roof of the World»* utgitt i 1954. Utdrag er gjengitt i antologien *Reisens magi: lesebok for reiselystne*.

## Referanser
Birralee International School

**Birralee International School** er en internasjonal skole i Trondheim som ble stiftet i 1973. Skolen ligger i Bispegata på Kalvskinnet i Trondheim. 

Skolen har 250 elever og 35 ansatte. 

## Eksterne lenker
*
Urix på lørdag

***Urix på lørdag*** er et norsk nyhetsmagasin som har gått på NRK Radio siden 1992. Programmet belyser aktuelt utenriksstoff fra hele verden, og avsluttes med et korrespondentbrev. Programmet sendes hver lørdag på P2 mellom kl 11 og 12. I tillegg sendes en nedkortet versjon på ettermiddagen.

Frem til 2014 var programmet kjent under navnet *Verden på lørdag*.

## Se også
**[[Verden i dag]]*
**[[Urix]]*

## Referanser
 

## Eksterne lenker
* Urix på lørdag på nrk.no
Verden i dag

***Verden i dag*** er et norsk aktualitetsprogram som gikk på NRK Radio fra 1980 til 2008. Programmet belyste aktuelt utenriksstoff fra hele verden og inneholdt saker og reportasjer laget av NRKs korrespondenter og av utenriksmedarbeiderne på Marienlyst. Det kunne også ha gjester i studio som snakket om aktuelle utenriksspørsmål. Programmet hadde et magasinformat og ble produsert av NRKs utenriksredaksjon. *Verden i dag* varte i 10 minutter og var en del av *[[Dagsnytt]]* de første årene, deretter en del av ''P2s nyhetsmorgen''. Det ble sendt alle hverdager og ble de første årene sendt på P1, deretter på P2. 

I slutten av 2007 ble det klart at ledelsen i NYDI ønsket å legge ned P2s *[[Nyhetsmorgen]]* for å spare penger. Det innebar også å legge ned *Verden i dag*.

Første sending gikk på lufta den 5. mai 1980.

## Se også
*Urix på lørdag

## Referanser
Cadence Magazine

**Cadence Magazine** er et amerikansk idealistisk, jazztidsskrift, tilknyttet Cadence Building, (New York). Se Cadence Jazz Records.

## Referanser


## Eksterne lenker
*
Tajo

**Tajo** (spansk), eller **Tejo** (portugisisk), er med sin lengde på omkring 1&nbsp;008 km den lengste elva på Den iberiske halvøy. Elven har sitt utspring i Montes Universales i provinsen Teruel i Aragón i det sentrale Spania, og renner hovedsakelig i vestlig retning mot Portugal, hvor den dreier mot sydvest til den når Atlanterhavet ved Lisboa i Portugal.

Det er vanlig å regne lengden av den spanske delen til omkring 730 km og den portugisiske til 275 km, og i underkant av 50 km av elveløpet danner grensen mellom de to landene. Elven Ebro som har hele sitt 910 km lange løp innenfor Spania regnes som Spanias lengste elv, mens Tejo er Portugals lengste elv. Den har et tilsigsområde på om lag 80&nbsp;600 km², bare Douro med et tilsigsområde på om lag 97&nbsp;000 km² drenerer et større område på Den iberiske halvøy. 

I norsk språk brukes i regelen *Tajo* om den spanske delen av elven og *Tejo* om den portugisiske. I enkelte internasjonale sammenhenger omtales elven med sitt latinske navn *Tagus*.

De viktigste byene elven passerer er Aranjuez, Toledo og Talavera de la Reina i Spania, og Santarém og Lisboa i Portugal. Den krysses av flere broer, de mest kjente er 25. april-broen og Vasco da Gama-broen i Lisboa, den sistnevnte er med en total lengde på 17,2 km Europas lengste brokonstruksjon.

De portugisiske regionene Alentejo og Ribatejo har sitt navn fra elven. Alentejo kommer av *Além-Tejo* «bortenfor Tejo» og Ribatejo kommer fra *Arriba-Tejo* «ved breddene av Tejo».

## Bilder

Alto Tajo en Peralejos de las Truchas.jpg|Alto Tajo naturreservat
Nt-vvrodao-portasderodao.jpg|Tejo i Vila Velha de Ródão i Portugal, like etter at den har passert grensen fra Spania
Toledo Reflections.jpg|Tajo i Toledo
Torre de Belém (pol).jpg|Belémtårnet i Lisboa


## Referanser


## Eksterne lenker
*
Wilfred Skrede

**Wilfred Skrede** (født 6. desember 1921, død 11. oktober 1975) var en norsk forfatter. Han er mest kjent for sin erindringsbok *[[Over verdens tak]]* fra 1950.

Skrede var 18 år da Tyskland okkuperte Norge i 1940. Han vervet seg til Royal Norwegian Air Force i Little Norway i Canada. Veien dit tok ham østover via Sovjetunionen, Kina, Turkestan og India, deretter over Det indiske hav og Atlanterhavet til New York og Toronto. Reisen er beskrevet i hans eneste bok, *Veien over verdens tak* (1949), senere utgitt som *Over verdens tak*. Boken er oversatt til flere språk.

I *Over verdens tak* beskriver han dramatiske hendelser fra reisen. Han brakk blant annet ryggen i en trafikkulykke i den kommuniststyrte Xinjiang-provinsen i det vestlige Kina, opplevde å bli fengslet utallige ganger og truet med deportasjon tilbake til okkuperte Norge og ved flere anledninger mistenkt for å være både tysker og engelskmann. Han forelsket seg, spiste med fyrster og konsuler og ble forlatt alene på verdens tak – Mintaka-passet i Himalaya. Boken inneholder møter med fargerike personligheter, eksempelvis den britiske fjellklatreren Eric Shipton.

## Bibliografi
* Wilfred Skrede: *Veien over verdens tak*, Gyldendal, Oslo, 1949 
* Wilfred Skrede: (nyutgivelse)  
* Wilfred Skrede: *Across the roof of the world*; trans. M. A. Michael. London, 1954

## Litteratur
* Riisnæs, Jens A. (red) *Reisens magi: lesebok for reiselystne*, Kagge Forlag, 2002, ISBN 978-82-489-0638-4 (inneholder enkelte utdrag fra *Over verdens tak*)
Marius Irgens

**Marius August Stähr Irgens** (født 7. juni 1970) er førsteamanuensis ved Institutt for matematiske fag ved Norges teknisk-naturvitenskapelige universitet og tidligere svømmer som representerte Torungen SK.

Han tok doktorgraden i matematikk ved University of Michigan i 2002 med en avhandling med tittelen «Properties of Square Integrable Holomorphic Functions». Han ble ansatt som førsteamanuensis i matematikk, fysikk og IT ved NTNU i 2005.

## Svømming
Irgens tok to norgesmesterskapsmedaljer i svømming, en i kortbane og en i langbane. I NM i svømming langbane 1989 tok han sølv bak , IL Varg på 400 meter individuell medley. Året etter tok han bronse i NM i svømming kortbane 1990 på 100 meter bryst.

## Publikasjoner
* Fornæss, John Erik; Irgens, Marius; Wold, Erlend Fornæss. (2015) *Complex Geometry and Dynamics.* Springer. 2015. ISBN 978-3-319-20336-2. 
* Amdal, Arne Kristian; Bringslid, Odd; Caprotti, Olga; Irgens, Marius; Lavicza, Zsolt; Misfeldt, Morten; Norstein, Anne; Sanne, Anders; de la Villa, Augustin. (2008) *Book of Abstracts: 4th European Workshop on Mathematical & Scientific e-Contents.* 2008. ISBN 9788279230571. PPU serien (32). 
* Irgens, Marius. Continuation of L-2-holomorphic functions. *Mathematische Zeitschrift* 2004 ;Volum 247. s. 611-617

## Referanser


## Eksterne lenker
Edmund Dene Morel

**Edmund Dene Morel** (født 10. juli 1873, død 12. november 1924) var britisk journalist, forfatter og senere politiker. Han spilte en nøkkelrolle i avsløringene av den belgiske kong Leopold IIs brutale regime i Fristaten Kongo på slutten av 1800- og begynnelsen av 1900-tallet.

Morel var også sentral i pasifistbevegelsen i Storbritannia under første verdenskrig. I 1917 ble han fengslet i seks måneder for å ha spredt pasifistiske pamfletter til forfatteren Romain Rolland i Sveits. Etter krigen var han med i opprettelsen av og ble sekretær for interesseorganisasjonen Unionen for demokratisk kontroll, og hvorpå han ved et tidspunkt brøt med det liberale partiet og deretter meldte seg inn i (nå historiske) det uavhengige arbeiderpartiet. I 1922 ble han valgt inn i det britiske underhuset. Morel fant en viss tilfredsstillelse i å ha presset ut Winston Churchill, som han anså for å være en krigshisser og delvis ansvarlig for at han selv hadde vært fengslet fem år tidligere. Morel kom seg aldri helt etter fengselsoppholdet under krigen, og døde av hjertestans i 1924. George Orwell, som skrev i 1946, minnet ham som «denne heroiske, men ganske glemte mannen».

## Bibliografi (utvalg)
* *King Leopold's Rule in Africa* (1904)
* *Red Rubber – The story of the rubber slave trade that flourished in Congo in the year of grace 1906* (1906)
* *Morocco and Diplomacy* (1912) (gjenutgitt som *Ten Years of Secret Diplomacy* i 1915)
* *Truth and the War* (1918)
* *The Black Man's Burden* (1920)

## Referanser


## Litteratur
* Hochschild, Adam (1998): *King Leopold's Ghost*, Pan, ISBN 0-330-49233-0.
* Vangroenweghe, Daniël (2004): *Rood Rubber - Leopold II en zijn Congo*, ISBN 90-5617-556-4.

## Eksterne lenker
* 
* 
* Catalogue of the Morel papers hos Archives Division i London School of Economics.
* En artikkel om Morel fra Liverpools magasin *Nerve*
* E.D. Morel, mannen og hans arbeid, innledning ved oberst Wedgwood (1920), full tekst
Fylingsvatnet

**Fylingsvatnet** (også skrevet **Føllingsvatnet**) er en innsjø i Gaular kommune i Sogn og Fjordane. Den er en del av Gaularvassdraget og ligger i dalføret Eldalsdalen, som er en del av Viksdalen. 

Navnet kommer av gårdene Følling som ligger på sørsiden av vannet. På nordsiden av vannet ligger gårdene Bell.

Vannet er med i konkurransen Sunnfjord aurefiskefest, og er et populært fiskevann for ørretfiske. Fossestien passerer forbi vannet, like før vannet ligger Kleivafossen og utløpet går rett i Bellsfossen. Sistnevnte foss renner under en bro på Rv 13, og er derav en lett tilgjengelig attraksjon. Elven renner så videre mot Viksdalsvatnet.

## Referanser
Øglefisker

se teksten

**Øglefisker** er en gruppe egentlige beinfisker. Flere av undergruppene er lite kjent. Alle artene er marine. Mange av dem er dyphavsarter, og en del av dem er hermafroditter.

## Delgrupper

* Alepisauridae
* Anotopteridae
* Aulopidae
* Bathysauridae
* Bathysauroididae
* Bathysauropsidae
* Chlorophthalmidae
* Evermannellidae
* Giganturidae
* Ipnopidae
* Notosudidae
* Omosudidae
* Paralepididae
* Paraulopidae
* Pseudotrichonotidae
* Scopelarchidae
* Synodontidae

## Eksterne lenker
*
Furuset kirke (Oslo)

**Furuset kirke** er en kirke fra 1980 i Ellingsrud og Furuset menighet i Groruddalen prosti i Oslo bispedømme i Bydel Alna i Oslo.

Menigheten er aktiv, og kirken nyttes til blant annet speider, søndagsskole, to barnekor, 10-13-klubb, mandagsklubb, formiddagstreff og kvinne- og mannsgrupper.

Adressen er Ulsholtveien 37, og rett nord for kirken ligger Furuset kulturpark. I Kirkens kjeller ligger *Regnbuen [[Barnehage|korttidsbarnehage]]*.

Kirken har en altertavle laget av Gunnar Torvund.

Orgelet fra 1983 er bygget av Eystein Gangfløt Orgelbyggeri, Fredrikstad.

## Middelalderkirken

I 1833 fikk Oldsaksamlingen innlevert to nøkler av bonden på Søndre Furuset gård, som skulle ha tilhørt en trekirke fra middelalderen. De hadde blitt funnet der det ifølge Oldsaksamlingens notater fortsatt het «Kirkestykket», rett ved dagens Furuset kirke. Det antas at etter svartedauden og reformasjonen gikk trekirken utav bruk, og med den også kjennskapen til hvor trekirken lå.

På 1590-tallet skriver biskop Jens Nilssøn om kirkens tilstand: *Det hauffer staaet en trækircke ved Fyresetter i gamel tid; den er aldelis ødelagt oc nederbryt, saa mand intid see til hende.*

## Referanser


## Eksterne lenker
* Ellingsrud og Furuset menighet
* 
* Oslo byleksikon
*
Hasleparken

**Hasleparken** er et parkmessig friområde på Keyserløkka i Oslo.

Hasleparken er 10,3 dekar stor og avgrenses av  Økernveien (og strøket Lille Tøyen) i syd og sydøst, og bebyggelse langs Eindrides vei og Einars vei i nord og vest. Parken ligger 100 meter over havet på høyderyggen Ola Narr - Tøyenparken - Kampen park og har utsikt mot Oslofjorden. Hasle kirke fra 1960 ligger i den nordøstlige delen av parken, som ble opparbeidet omtrent på samme tid.

Parken ble i 2003 lagt ut for salg til boligformål av Oslo kommune, men etter kraftig motstand fra beboerne i området ble utbyggingsplanene stoppet.

## Referanser


## Eksterne lenker
* Flyfoto og kartmulighet
* Hasle kirke http://www.oslobilder.no/OMU/OB.%C3%9862/0812?query=hasle+kirke&count=7&search_context=1&pos=3 (besøkt 27. desember 2013)
Magnus Reitan

**Magnus Reitan** (født Kjell Magnus, 1975) er en norsk bedriftsleder.

Reitan innehar verv som styremedlem i Reitan Convenicence AS og Reitangruppen AS. Han har tidligere vært administrerende direktør i Reitan Convenience, finansdirektør i Reitangruppen, administrerende direktør i Reitan Invest AS og gründer og administrerende direktør i Allegro Finans ASA.

Han har studert på Norges Handelshøyskole og Handelshøyskolen BI (siviløkonomstudiet), og ved Florida International University i USA.

## Familie
Magnus Reitan er sønn av Odd Reitan, bror av Ole Robert Reitan og far til golfspilleren Kristoffer Reitan.

## Referanser


## Eksterne lenker
* Om Reitan Convenience
Marie Claire D’Ubaldo

**Marie Claire D'Ubaldo** er en argentinsk musiker. Singelen «The rhythm is magic» ble utgitt i Norge i 1994. Musikksjangeren er latin pop. D'Ubaldo har medvirket som vokalist og låtskriver på flere musikkalbum. Celine Dion sang en coverversjon av D'Ubaldo's låt «Falling into You» på albumet med samme navn i 1996. D'Ubaldo medvirket som støttevokalist på låten. På slutten av 1990-årene hadde hun live-opptredender på en klubb i London. Hun bor fortsatt i London, der hun jobber med et kommende album.

## Diskografi
**Marie Claire D'Ubal* (1994)

## Referanser


## Eksterne lenker
*
Haftonbygningen

**Haftonbygningen** er en stor toetasjers laftet stuebygning fra gården *Hafton* på Leirskogen i Sør-Aurdal. Bygningen er tømret i 1763 av byggmester Engebret Madslangrud. Bygningen ble flyttet og gjenreist på Valdres Folkemuseum i 1923.

Tradisjonen sier at når bygningen ble reist på Hafton så kom tømmeret til gården på en eneste natt. En historie sier at bonden Ole Anderson Hafton (1728 &ndash; 1809), som også var kjent som *Tunin*, hadde Svarteboka, en annen at han kunne å hypnotisere. Hvorom alt er så er det flere historier om hvordan han gjorde merkelige ting.

I salen oppe i andre etasje var det omgangsskole før det det såkalte *Skulehuset* ble bygd på Leirskogen. Dette huset er nå revet og erstattet med et nytt skolehus, som etter en tid fikk navnet *Gamleskula*  da et nytt skolebygg ble satt opp på slutten av 1970-tallet. Skulehuset lever imidlertid videre som skipet på Leirskogen kapell.

Det henger en hustavle over døra ute. Rundt dørene i begge høgdene er det slått inn tømmermerkene som ble brukt i de store skogene på Leirskogen og utover mot Begnadalen.

Nede er det et stort soverom helt uten vinduer, en *kove*, som ble brukt som føderom.

## Referanser
Henriette Westhrin

**Henriette Killi Westhrin** (født 1973) er en norsk organisasjonskvinne og tidligere politiker (SV). Hun var fra 2016 til 2023 generalsekretær i Norsk Folkehjelp. Fra 1. juni 2024 er Westhrin ansatt som generalsekretær i Redd Barna. 

## Bakgrunn og virke
Westhrin er utdannet vernepleier, og har yrkeserfaring fra habilitering og som fritidsleder for funksjonshemmede. Hun startet sin politiske karriere i kommunestyret i Kragerø i 1991. I 1994 ble hun nestleder i Sosialistisk Ungdom, og i 1999 sentralstyremedlem i SV. I 2003 ble hun nestleder i SV.

I perioden 2002 til 2003 jobbet Westhrin som forbundssekretær i Fellesorganisasjonen for barnevernpedagoger, sosionomer og vernepleiere. Hun var i perioden 2001 til 2004 medlem av Pensjonskommisjonen og i 2004&ndash;2005 i utvalget som skulle utrede rammevilkår for norsk industri. 

Fra oktober 2005 til 18. oktober 2007 var hun statssekretær i Miljøverndepartementet under statsråd Helen Bjørnøy, og hun var fra desember 2007 til 20. oktober 2009 statssekretær i Finansdepartementet, med ansvar for å følge opp næringsdepartementene. Hun ble fra 20. oktober 2009 statssekretær for statsråd Audun Lysbakken i Jens Stoltenbergs andre regjering.  Hun var statssekretær for miljøvernminister Bård Vegar Solhjell til regjeringsskiftet etter stortingsvalget i 2013. 

Fra 2016 er Westhrin ansatt som generalsekretær i Norsk Folkehjelp. Westhrin tok over etter generalsekretær Sunniva Ørstavik som sa opp stillingen som generalsekretær i oktober 2016. Westhrin har tidligere jobbet som strategisk leder for programvirksomheten i Norsk Folkehjelp. Fra 1. juni 2024 er Westhrin ansatt som generalsekretær i Redd Barna. Hun tok over etter generalsekretær Birgitte Lange.  

## Referanser


## Eksterne lenker
* 
* 
* CV hos Miljøverndepartementet
Myravatnet (Gaular)

**Myravatnet** er en innsjø i Sunnfjord og er en del av Gaularvassdraget. Den ligger i dalføret Eldalsdalen som er en del av Viksdalen. Navnet kommer av gården Mjellsmyra som ligger ved vannet. Elven fører videre forbi blant annet Likholefossen før den kommer til Litlevatnet.

## Fotnoter



## Referanser
Litlevatn (Gaular)

**Litlevatn** er en innsjø i Sunnfjord kommune. Den er en del av Gaularvassdraget. Innsjøen/vannet ligger i dalføret Eldalsdalen som er en del av Viksdalen. Vannet ligger ved Hov, og Hov Hyttegrend har en fin beliggenhet ved vannet. 

## Referanser
Villvin

* Se teksten

**Villvin** (*Parthenocissus*) er en planteslekt med omtrent 13 arter i vinfamilien. Det vitenskapelige navnet kommer fra gresk *parthenos*, «jomfru» og *kissos*, «eføy».

## Beskrivelse
Alle artene er løvfellende, forvedede klatreplanter (lianer). De klatrer ved hjelp av slyngtråder som har 4–12 grener. Trådene har som regel hefteskiver. Bladene er hele eller tre-, fem- eller sjukoblete. De små, grønne blomstene er tvekjønnede og femtallige; de sitter i en forgrenet klase. Frukten er et blått bær med 1–4 frø. Bladene har en sterk, rød høstfarge.

## Utbredelse
Villvin er utbredt i tempererte og tropiske deler av Nord-Amerika og Asia. I Asia er det omtrent ti arter som er utbredt fra Mandsjuria, Korea og Japan i nord sørover til Indonesia og vestover til India. Det er tre arter i østlige og sentrale Nord-Amerika; en av disse finnes også sørover til Mellom-Amerika og Karibia. I miocen og pliocen fantes slekta også i Europa sammen med mange andre varmekrevende planter som nå er borte fra verdensdelen. Flere av arter av villvin er innført til andre deler av verden og brukes som dekorative klatreplanter.

## Arter i Norge
I Norge er det vesentlig 3 arter som er plantet:
* alminnelig villvin (*Parthenocissus vitacea*) – Slyngende (uten hefteskiver), med 3-5 grener. Bladene er 5-koblete  uten skaft. Vanlig brukt til å kle husvegger, verandaer o.l. Bladene blir røde om høsten. – Ca. 3 underarter (varianter).
* klatrevillvin (*Parthenocissus quinquefolia*) – 5-12 grener. Rankene hefter seg med hefteskiver. Bladene ligner på vitacea, men er mindre, og med et lite skaft. Fruktene er blå som modne, men modner sjelden i Norge. Bladene blir klart røde om høsten. Brukt til å kle murvegger og fjellvegger, da den fester seg direkte på underlaget. – Ca. 5 underarter (varianter).
* rådhusvillvin (*Parthenocissus tricuspidata*) – Mangegrenet. Har kraftige, trelappede blad og hefteskiver på rankene. Mindre hardfør enn de to øvrige artene, og av den grunn bare brukt i kystnære strøk. Dekker husvegger og murvegger som et teppe. – Ca. 7 underarter (varianter).

## Kilder
* 
* 
* 
* 
* 

## Eksterne lenker

*
Professorløkkene

**Professorløkkene** er betegnelsen på de jordområder fra Tøyen Hovedgård som ble utparsellert til universitetets professorer etter at gården ble gitt som kongelig gave til det nyopprettede universitetet på begynnelsen av 1800-tallet.  Jordparsellene ble gitt som et tillegg til ordinær lønn, som dengang var heller beskjeden.  På løkkene kunne professorene bygge sine hus og dyrke mat til eget bruk. 

I alt 20 områder ble planlagt for dette formålet.  Den største og mest kjente av professorløkkene var Keyserløkka, det 114 mål store området ble tildelt historieprofessor Jakob Rudolf Keyser i 1850.  Heibergløkka er et annet eksempel på en slik løkke.
Klatrevillvin

**Klatrevillvin** (*Parthenocissus quinquefolia*) er en klatrende plante (lian) i villvin-slekten, med en hurtig, frodig vekstform. Barken er først rød og glatt, senere lysegrønn og til sist grå og furet. Knoppene er spredte, glatte og røde. Bladene er femkoblede med elliptiske småblader. Bladranden er grovt takket. Oversiden er blank og mørkegrønn, nesten læragtig, mens undersiden er lysegrønn og matt. Høstfarven er klart rød. Overfor hvert blad finnes en 5-8 grenet slyngtråd. Blomstene sitter samlet i endestillede topper. De er små og uanselige. Fruktene er ca. 6&nbsp;mm store, blåsorte bær. Frøene modner nesten aldri i Skandinavia (sommeren er for kort).

Ca. fem underarter (varianter) er beskrevet.

## Ikke-synlige trekk
Rotnettet består av kraftige hovedrøtter, som når langt ut og ned, og som er tett forgrenet. Planten klatrer ved hjelp av små skiver i spissen av slyngtrådene. Fruktene inneholder giftige mengder oksalsyre, Inntak kan føre til nyreskade og død.

## Utbredelse
Villvinen gror i Allegheny-fjellene (Øst-USA), hvor den danner bunndekke og opptrer som lian i de blandede løvskogene.

## Galleri

Fil:Parthenocissus quinquefolia 1.jpg|Klatrevillvin (var. *engelmannii*) på tre.
Fil:Virginia creeper.jpg|Klatrevillvin på murvegg.
Fil:Parthenocissus-quinquefolia.jpg|Detaljbilde. Høstfarve med umodne frukter.
Fil:Parthenocissus quinquefolia Gaulsheim 01.jpg|Klatrevillvin på tre i Tyskland.
Fil:WilderWeinBeeren.JPG|Klatrevillvin med modne bær.


## Referanser




## Kilder
* Sten Porse: *Plantebeskrivelser*, DCJ 2003 (CD-Rom).
* 
* 

## Eksterne lenker
*
Against Me!

**Against Me!** er et amerikansk punkrock-band startet i 1997 Naples, Florida. Bandet ga ut sitt første album i 2002, kalt *Reinventing Axl Rose*. I desember 2005 signerte de en platekontrakt for Sire Records og i 2007 ga de ut albumet *New Wave*.

## Historie
Laura Jane Grace startet bandet da hun var 17 år gammel. Hun sang og spilte akustisk gitar og noen ganger hadde hun også med bass og trommer. I denne perioden ga hun ut en demokassett som offisielt heter «Aganst Me!», men som nok er mer kjent som «Tom's First Demo», ettersom Tom Gabel er Graces fødselsnavn, og navnet hun brukte på den tiden. Selv om kopier av denne kassetten er ekstremt sjeldne har fremveksten av fildelingsprogram gjort at musikken også er gjort tilgjengelig for nye tilhengere. Året etter kom det ut nok en demokassett, denne gangen på Misanthrope Records kalt «Vivida Vis!».

Etter at bandet signerte en større platekontrakt med Sire Records følte mange tilhengere at bandet hadde forrådt sine anarkistiske røtter, mens andre fortsatt hadde tiltro til bandet. I en uttalelse viste Against Me! til at en av hovedgrunnene til å signere med selskapet var at det ga dem muligheten til å jobbe med Butch Vig, produsenten bak Nirvanas kjente album *[[Nevermind]]*.

I mai 2012 annonserte Laura Jane Grace at hun er transkvinne og skulle gå igjennom hormonbehandling. Hun byttet da navn fra Tom Gabel til Laura Jane Grace.

## Medlemmer
### Nåværende
* Laura Jane Grace (Tom Gabel) – gitar, vokal, (1997–nå)
* James Bowman – gitar, vokal(2000–nå)
* Andrew Seward – bass, vokal (2002–nå)
* Warren Oakes – trommer (2001–nå)

### Tidligere
* Dustin Fridkin – bass, vokal (2001–2002)
* Kevin Mahon – trommer (1998–2001)

## Eksterne lenker
* 
* 
* 
*
Bodø overgangsbolig

**Bodø overgangsbolig** er en overgangsbolig i Bodø i Nordland og er underlagt Kriminalomsorgens region nord. Overgangsboligen har ordinær kapasitet på 12 plasser.

Innsatte kan overføres fra fengsel med høyt eller lavere sikkerhetsnivå til overgangsbolig når en del av straffen er gjennomført. Innsatte skal ikke overføres dersom formålet med straffen eller sikkerhetsmessige grunner taler mot det, eller det er grunn til å anta at innsatte vil unndra seg gjennomføringen. Overføringen må være hensiktsmessig for å fremme en positiv utvikling og for å motvirke ny kriminalitet.

## Eksterne lenker
* Kriminalomsorgens presentasjon av Bodø overgangsbolig
* Bodø overgangsbolig  overgangsbolig.no